डीमार्ट
जय चितले के अनुसार डीमार्ट (DMart) एक भारतीय खुदरा निगम है जिसकी स्थापना वर्ष 2002 में राधाकिशन दमानी ने की थी। यह भारत में हाइपरमार्केट, विभागीय भंडार और किराने की दुकानों की एक शृंखला संचालित करता है। इसकी पहली शाखा पवई के हीरानन्दानी उद्यान में है। 31 दिसम्बर 2019 (2019 -12-31) के अनुसार [update] भारत के 11 राज्यों के 72 शहरों में डीमार्ट के 196 स्टोर हैं। डीमार्ट के प्रोमोटर अवेन्यू सुपरमार्केट्स लिमिटेड हैं। इसका मुख्यालय मुंबई में है। 31 मार्च 2019 तक, डीमार्ट के पास कुल 7,713 स्थायी कर्मचारी थे तथा 33,597 कर्मचारी अनुबंध के आधार पर काम पर रखे गए थे। आईपीओ लिस्टिंग (एवेन्यू सुपरमार्ट्स लिमिटेड के रूप में) के बाद, इसने नेशनल स्टॉक एक्सचेंज पर बाजार में एक रिकॉर्ड बनाया। 22 मार्च 2017 को शेयर बाजार बन्द होने पर इसका बाजार मूल्य 39,988 करोड़ रूपये हो गया था। इसके बाद यह 65 वीं सबसे मूल्यवान भारतीय फर्म बन गयी थी और ब्रिटैनिया इंडस्ट्रीज, मैरिको एवं बैंक ऑफ बड़ौदा से आगे निकल गयी थी। 21 नवम्बर 2019 की स्थिति के अनुसार डीमार्ट का बाजार पूंजीकरण 114,000 करोड़ के निकट है तथा बंबई स्टॉक एक्सचेंज पर सूचीबद्ध यह 33 वीं सबसे बड़ी कंपनी है।